Eseja veltīta Jēkabpils Galvenās bibliotēkas simtgadei
Simtgade - tās ir lielas svinības. Svētki, ko svin Jēkabpils novada Galvenā bibliotēka, ir ne vien pagātnes ieguldījums kultūras un izglītības jomā, bet arī iespēja padomāt par tās nākotni un lomu mūsdienu digitālajā pasaulē.   
Bibliotēka kā grāmatu glabātava, patiešām ir kā zelta krājums, kurā glabājas mūžīgās vērtības un neaizstājamie zināšanu koferi. Taču tā ir arī daudz vairāk nekā tikai telpa, kurā novietotas grāmatas. Bibliotēka ir sabiedrības vieta, kur cilvēki satiekas, dalās ar idejām, kur veidojas un attīstās kopienas. Lasot grāmatas, mēs ne tikai paplašinām savu redzesloku un iegūstam jaunas zināšanas, bet arī attīstām izpratni par pasauli un veidojam emocionālo saikni ar citiem cilvēkiem. Tātad, bibliotēka ir kā tilts, kas savieno lasītāju ar autoriem, lasītāju ar citiem lasītājiem, veidojot dziļas un ilgstošas attiecības. 
Kad es ieeju bibliotēkā, tur vienmēr valda klusums un miers. Bibliotēka ir vieta, kur var atrast domu biedrus un jaunas paziņas. Iedvesmas un sapņu osta, kur var smelties enerģiju un spēku. Tajās pavadītais laiks man liek tur atgriezties ar prieku. Kā tu ienāc, tā uzreiz prieks, jo mani sagaida smaidīgas un laipnas bibliotekāres. Bibliotēka bagātina manu prātu, palīdz uzzināt dažādus faktus, varu uzzināt daudz ko jaunu, neskaidru. Tā ir vieta, kur man patīk iepazīt ko jaunu. Tā ir devusi man iespēju iepazīt dažādas pasaules un izbaudīt piedzīvojumus, ko var dot grāmatas. Bibliotēkas nozīme ir neaizstājama, un tās klātbūtne sabiedrībā ir kā droša osta, kur katrs var atrast gan mieru, gan izaicinājumus. Tā turpina būt svarīga un iedvesmojoša vieta arī nākotnē. 
Neskatoties uz tehnoloģisko attīstību, kuras neapšaubāmi būtiskās daļas ir iekļautas arī bibliotēku darbā, grāmata paliek nemainīga pamatvērtība. Digitālās tehnoloģijas var paplašināt pieejamo resursu klāstu un veicināt zināšanu pieejamību, bet tās nekad pilnībā neaizstās grāmatas un tās fiziskās sajūtas, ko sniedz lasīšana. 
Tādēļ, svinot Jēkabpils novada Galvenās bibliotēkas simtgadi, mēs ne tikai godinām tās pagātnes nopelnu, bet arī apliecinām ticību tās turpmākajai lomai kā sabiedriskajai vietai un kultūras mantojumam. Esmu pateicīga par iespēju būt daļai no tās vēstures un veidot tās nākotni, kur zināšanas un kultūra paliek pieejama un sasniedzama visiem interesentiem. 

Daniela Bētiņa
+37127543161
daniela2501@inbox.lv


